### 2.1. Демократија и владеење на правото

Од осамостојувањето во 1991 година, демократијата е консолидирана. Меѓуетничките односи, кои остануваат кревки, сепак продолжуваат да претставуваат предизвик за земјата. Охридскиот рамковен договор, кој стави крај на конфликтот од 2001 година, обезбедува рамка за зачувување на мултиетничкиот карактер на општеството. Сепак, продолжува да постои недостаток на доверба меѓу заедниците и потребни се дополнителни иницијативи за проактивно промовирање на инклузивно мултиетничко општество. Во последниве години, политичката култура на зголемени поделби резултираше со две политички кризи и прекин на политичкиот дијалог. Партиите на власт исто така доведоа до непостоење на јасна линија помеѓу државата и партијата, со што еродираше довербата во јавните институции. Постои сериозна загриженост за контрола на владата врз јавните институции и медиумите.

Прашањата - кои, исто така, беа истакнати во минатогодишниот извештај - за слободата на изразувањето и медиумите, независноста на судството и квалитетот на правдата треба да се решат.

#### Устав

Во јули 2014 година, Владата предложи до Собранието пакет од седум уставни измени во широк опсег на области. Овие измени го вклучија проширување на системот на уставна жалба и заштитата на независноста на Централната банка и Државниот завод за ревизија. Сепак, пакетот на измени беше подготвен за многу кратко време и без потребното законодавство за спроведување. Се оценува неговата усогласеност со законодавството на ЕУ и европските стандарди. Покрај тоа, сите измени на Уставот треба да се засновани на широк консензус. Во ноември 2013 година, мнозинството на судии од Уставниот суд избраа нов претседател од нивните редови, по пензионирањето на актуелниот претседател. Уставниот суд, исто така, се пресели во целосно опремени, модерни простории. Сепак, неговата работа останува попречена од несоодветните човечки ресурси, особено недостатокот на стручни соработници. Бројот на уставни претставки кои се примени и по кои е постапено годишно остана на исто ниво со претходните години, но се уште не се преземени какви било чекори за подобрување на правната сигурност во однос на законодавството кое се поништува заради неуставноста и ова често создава празнини во правната рамка. Извршната и законодавната власт треба да обезбедат посистематски постапки за преземање на последователни активности за решавање на ова прашање. Постои, исто така, загриженост дека промените во составот на Уставниот суд во последниве години влијаат на неговата независност и дека истиот започна да ги одолговлекува и компромитира одлуките. Во јануари 2014 година, Уставниот суд ја одби иницијативата да се преиспита уставноста на контроверзниот буџет за 2013 година, и тоа по значително задоцнување и заради технички причини. Во април 2014 година Уставниот суд ја одби иницијативата да се преиспита уставноста на контроверзниот Закон за лустрација и покрај тоа што веќе имаше побарано и добиено мислење од Венецијанската комисија .

#### Избори

Претседателските избори се одржаа во април заедно со предвремени парламентарни избори. 3 На претседателските избори, Претседателот Иванов, од владејачката партија ВМРО - ДПМНЕ беше повторно избран за втор петгодишен мандат. Тој победи во вториот круг со освоени 55% од гласовите наспроти освоените 41% 4 5 од кандидатот на главната опозициска партија СДСМ . Две етнички албански партии, една владејачка (ДУИ ) и 6 една во опозиција (НДП ) го оспорија неговиот легитимитет. ДУИ имаше предложено да се оди со 'консензуален' претседателски кандидат, прифатлив за сите заедници и кога ова не беше прифатено изврши, она што ОБСЕ смета, прекумерен притисок врз своите гласачи да не гласаат. Овие партии и СДСМ не присуствуваа на претседателската инаугурација.

Парламентарните избори беа одржани заедно со вториот круг претседателски избори на 27 април, 14 месеци пред завршувањето на мандатот на владата. Коалицијата предводена од ВМРО - ДПМНЕ освои 61 пратеник (од вкупно 123), ДУИ 19 пратеници, коалицијата предводена од СДСМ 34 пратеници, ДПА 7 пратеници, малите партии ГРОМ и НДП по еден пратеник двете. По затворање на гласачките места, главната опозициска партија СДСМ објави дека

6